OpenLLM-France/wikimedia huggingface dataset:
# Cristian Gómez García

Cristian Gómez García (27 de juliol de 1989 a L'Hospitalet de Llobregat) és un futbolista català que actualment juga pel CE L'Hospitalet, a la posició de migcampista.

## Carrera futbolística

Cristian va començar la seva carrera en el seu club local del CE L'Hospitalet, i allà hi va fer el seu debut sènior, jugant dos partits en Segona divisió B en la temporada, en la qual el seu equip va descendir de categoria; ell va ser part del primer equip que retornà l'Hospitalet a segona divisió B, marcant 2 gols en 25 partits eixa temporada.
A les darreries de la temporada 2011, Cristian va ser transferit al RCD Espanyol, juntament amb el seu company d'equip Christian Alfonso - el fitxatge va ser efectiu el juliol d'aquell any - inicialment sent assignat a l'equip B. Tot i que finalment va convertir-se en un jugador habitual del primer equip i va acumular 39 partits a la lliga BBVA.
Però Cristian no aconsegueix fer-se amb un lloc fix al primer equip. Durant la temporada 2013-2014 juga cedit al Reial Madrid Castella Club de Futbol, i la 2014-2015 al Girona Futbol Club. Tot i ser un jugador habitual als dos conjunts, no convenç els tècnics de l'Espanyol i a l'agos de 2015 queda lliure.
Cristian roman sense equip fins al gener de 2016, quan fitxa pel Centre d'Esports l'Hospitalet, al grup III Segona divisió B espanyola de futbol, on juga 13 partits i 1.106 minuts, sense aconseguir marcar cap gol. Al final de la temporada, es desvincula del club i el 7 de juliol es fa públic el fitxatge pel Club Lleida Esportiu durant dues temporades.

## Referències

* ↑ «L'Espanyol B fitxa Cristian Alfonso i Cristian Gómez de l'Hospitalet». BTV Notícies, 28-03-2011.
* ↑ «Dades de rendiment de Cristian Gómez» (en castellà). [Consulta: 8 juliol 2016].
# Cotorra de Santa Marta

La cotorra de Santa Marta (Pyrrhura viridicata) és una espècie d'ocell de la família dels psitàcids que habita la selva humida de les muntanyes del nord de Colòmbia.
# Sarir

Sarir fou un antic príncipat del Caucas que existia sota el rei sassànida Cosroes I (Khusraw Anushirwan) a la meitat del segle vi. El formava la vall del Koy Su a la part sud del modern Daguestan.
Es creu que era com un virrei de la zona amb el títol de Sahib al-Sarir (senyor del Tron) o Khakan al-Djabal (Gran Senyor de les Muntanyes). Del primer títol va sortir el nom del país, però portava un altre títol, Wahrazan Shah, que podria voler dir príncep dels àvars (els àvars viuen en aquesta zona). Es creu que en temps del califat havia absorbit al principat de Filan, situat al sud, i els sobirans se'ls anomenava sovint amb el títol de filanshshs.

## Referències

Enciclopèdia de l'islam, IV, 357
# Gastromyzon ingeri

Gastromyzon ingeri és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,4 cm de longitud total.

## Distribució geogràfica

Es troba a Sabah (Malàisia).

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, H. H. 2006. The Borneo Suckers. Revision of the torrent loaches of Borneo (Balitoridae: Gastromyzon, Neogastromyzon). Natural History Publications (Borneo). Borneo Suckers: i-vi + 1-245.
* Tan, H. H. & C. U. M. Leh. 2006. Three new species of Gastromyzon (Teleostei: Balitoridae) from southern Sarawak. Zootaxa Núm. 1126: 1-19.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pampaneira

Pampaneira és un municipi situat en la part centre-oest de la Alpujarra (província de Granada), a uns 72 km de la capital provincial.
Aquesta localitat limita amb els municipis de Bubión, Capileira, La Taha, Órgiva, Carataunas i Soportújar. Gran part del seu terme municipal pertany al Parc nacional de Sierra Nevada.

## Llocs d'interès

És un dels pobles més bonics de l'Alpujarra amb les seves cases, majoritàriament de pedra, cobertes de launa (és una argila magnèsica d'estructura pissarrosa i color gris blavós) amb la pissarra en les seves vores i pintades amb calç, durant dos anys consecutius, 1977 i 1978, Pampaneira va aconseguir el Premi Nacional de Embelliment dels pobles d'Espanya.
Església Parroquial de la Santa Creu: És una església del segle xvi, de planta rectangular i amb enteixinat mudèjar, construïda sobre una antiga mesquita, la carecterística més singular és que manté trets de l'art musulmà i de l'art renaixentista cristià.
Barri Baix: Aquest barri es destinava als agricultors, per la seva proximitat a les terres de labor i antigament estava ben diferenciat del barri alt on habitaven els pastors, per la seva proximitat als camins que conduïen a les pastures de la Serra. En aquest barri hi trobarem els típics "tinaos".
EL Tinao del Pescao: Està situat al carrer Cristo i deu aquest nom en ser el lloc escollit pels venedors de peix que pujaven de matinada a Pampaneira des dels pobles costaners a oferir la seva mercaderia.
Font del Cerrillo i Rentadors Àrabs: La font és de naixement continu i a sota hi ha els rentadors àrabs, que varen servir d'escenari del rodatge de la pel·lícula Yerma basada en la novel·la del universal poeta granadí Federico García Lorca.

## Referències

* 1 2 3 4 «Sitios de Interés». Turismo Pampaneira. [Consulta: 10 gener 2018].
# Etana

Etana va ser el tretzè rei de la primera dinastia de Kish a Sumer, segons el que diu la llista de reis sumeris. Portava l'epítet d'el Pastor, i va pujar al cel "unint tots els països estrangers". La llista li assigna un mític regnat de 1.560 anys (algunes còpies diuen 635). Si mai va governar ho va fer en una època posterior al diluvi, que està datat cap a l'any 2900 aC.
Es diu que va unificar els territoris de Sumer, Elam i altres territoris propers, i va estendre la cultura sumèria als països del sud.

## Mite

El Mite d'Etana el fa el personatge principal d'una llegenda mesopotàmica que explica que al no tenir fills va demanar ajuda als déus. El deu del sol Xamaix li va enviar una àliga i amb la seva ajuda va intentar arribar al cel per obtenir una planta que li permeti tenir el fill que el succeeixi al tron de Kix. El final del text original s'ha perdut, i existeixen diverses variants posteriors amb finals contradictoris. Segurament devia tenir un fill, perquè la Llista de reis sumeris diu que el va succeir el seu fill Balih.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 80.
* ↑ Dalley, Stephanie (ed.). Myths from Mesopotamia: creation, the flood, Gilgamesh, and others. Oxford: Oxford University Press, 2008, p. 180. ISBN 9780199538362.

## Enllaços externs

* El mite d'Etana.
* J. L. Hilton, pàgina d'Etana Arxivat 2009-05-17 a Wayback Machine..
# La Coma (Abella de la Conca)

La Coma és una partida rural del terme municipal d'Abella de la Conca, a la comarca del Pallars Jussà.
Està situada a ponent de la vila d'Abella de la Conca, als peus de la Roca de la Coma, al seu costat de migdia, i al nord de la part central de la partida de les Vielles i del Pas de Finestres. Al nord i nord-est limita amb la partida d'Ordins.
Comprèn la parcel·la 318 del polígon 4 d'Abella de la Conca; consta de 18,3853 hectàrees amb tota mena de terrenys, però amb predomini de conreus de secà i ametllerars.

## Etimologia

Es tracta d'un topònim purament descriptiu: és realment una coma. Es tracta, així, doncs, d'un topònim romànic modern, de caràcter descriptiu.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 7 novembre 2011].

## Enllaços externs

* LA Coma en el seu entorn, a l'Institut Cartogràfic de Catalunya
# Joan de Cardona i Rocabertí

Joan de Cardona i Rocabertí (Catalunya, segle xvi - Menorca, 1575), va ser governador i capità general de Menorca entre els anys 1558 i 1575.
Joan era fill de Lluís de Cardona i Rocabertí, un noble pertanyent al llinatge dels Cardona, baró de Sant Mori i cavaller de l'Orde de Sant Jaume, i de la seva muller Jerònima de Queralt, filla del comte de Santa Coloma. Felip II designà Joan de Cardona i Rocabertí nou governador després el desastre de Ciutadella de Menorca de 1558.
Joan havia estat el ministre plenipotenciari que Felip II envià el 1557 a la ciutat de Mallorca a jurar en el seu nom els privilegis del regne que estiguessin en ús. Al començar a governar Menorca, Ciutadella, la capital de l'illa estava encara desolada pel recent segueig turc i, el setembre de 1558, passà a residir a Maó, fent-se representar a la llavors capital de l'illa, on fins al moment havien residit tots el governadors, pel capità Saula, fet que provocà l'enuig dels jurats i del consell d'aquella villa, que reclamaren reiterades vegades el trasllat i la presència del governador i, en cas d'absència, que el suplís el jurat mayor. Durant el seu govern, ell entrà en conflicte amb l'alcaid del Castell de Sant Felip, Diego de Vera, sobre a qui pertanyia la jurisdicció dels soldats i de la guarnició del castell.
Joan, després d'un llarg mandat, morí desenvolupant el carrèc el gener de 1575.

## Enllaços externs

* La projecció política catalana a Mallorca a l'època dels Àustries, els governadors de les illes de Menorca i Eivissa
# Criteria for a Black Widow

Criteria for a Black Widow és el setè àlbum d'estudi del grup de thrash metal canadenc Annihilator, publicat l'any 2000.
Després de tres àlbums on el guitarrista Jeff Waters era l'encarregat pràcticament de tocar tots els instruments i cantar, en aquest àlbum va tornar Randy Rampage, cantant del primer àlbum d'Annihilator, l'aclamat Alice in Hell. El bateria de l'àlbum va ser Ray Hartmann.

## Cançons

* "Bloodbath" (Bates, Waters) – 5:21
* "Back to the Palace" (Bates, Waters) – 5:34
* "Punctured" (Bates, Waters) – 5:48
* "Criteria for a Black Widow" (Waters) – 5:57
* "Schizos (Are Never Alone) Part III" (Waters) – 5:52
* "Nothing Left" (Bates, Waters) – 4:51
* "Loving Sinner" (Waters) – 4:38
* "Double Dare" (Bates, Waters) – 5:26
* "Sonic Homicide" (Waters) – 4:28
* "Mending" (Waters) – 2:46
* "Loving Sinner" (Waters) – 4:34
* "Jeff Waters Speaks" (Waters) – 11:57
L'àlbum té dues cançons que es poden considerar segones parts de cançons ja aparegudes en anteriors àlbums d'Annihilator. La cançó "Back to the Palace" és la continuació de la cançó The Fun Palace, apareguda a l'àlbum Never, Neverland, de l'any 1990. La cançó "Schizos (Are Never Alone) Part III" és la continuació de la cançó "Schizos (Are Never Alone), Pts. 1 & 2" apareguda a l'àlbum Alice in Hell.

## Crèdits

* Jeff Waters - Guitarrista, Cantant, Productor, Enginyer, Mesclador
* Randy Rampage - Cantant
* David Scott Davis - Guitarrista
* Russell Bergquist - Baixista
* Ray Hartmann - Bateria
* Mike Rogerson - Enginyer
* Paul Blake - Enginyer
* Craig Waddell - Masterització
* Victor Dezso - Fotografia
* Carol Sirna - Model
* Robert Stefanowicz - Imatge digital
* Ralph Alfonso - Disseny
* Tom Bagley - Disseny, Logo
# Cotorra de Santarém

La cotorra de Santarém (Pyrrhura amazonum) és una espècie d'ocell de la família dels psitàcids.

## Hàbitat i distribució

Habita la zona oriental i central del sur de la conca amazònica.

## Taxonomia

La població de les conques dels rius Madeira, Teles-Peres i Cristalino són vegades considerades una espècie diferent:
* Pyrrhura snethlageae - cotorra de Snethlage.

## Referències

* ↑ cotorra de Santarém «Cotorra de Santarém». Cercaterm. TERMCAT, Centre de Terminologia. Rev. 10/12/2023(català)
* ↑ Handbook of the Birds of the World and BirdLife International Digital Checklist of the Birds of the World: Versió 7 (2022)
* ↑ cotorra de Snethlage«Cotorra de Santarém». Cercaterm. TERMCAT, Centre de Terminologia. Rev. 10/12/2023(català)
# Gastromyzon megalepis

Gastromyzon megalepis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, H. H. 2006. The Borneo Suckers. Revision of the torrent loaches of Borneo (Balitoridae: Gastromyzon, Neogastromyzon). Natural History Publications (Borneo). Borneo Suckers: i-vi + 1-245.
* Tan, H. H. & C. U. M. Leh. 2006. Three new species of Gastromyzon (Teleostei: Balitoridae) from southern Sarawak. Zootaxa Núm. 1126: 1-19.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pimelodella macturki

Pimelodella macturki és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 11 cm de llargària total.

## Distribució geogràfica

Es troba a Amèrica: Guaiana, Guaiana Francesa i Surinam.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lateiki

Lateiki, més conegut com a Metis Shoal, és un volcà submarí i una illa en formació de Tonga. El nom Lateiki significa 'petit Late', ja que es troba al sud de l'illa Late, a mig camí de Kao.
El volcà normalment està submergit però en diverses ocasions l'activitat volcànica ha format una illa. Té una altitud de 1.500 m des de la base al fons del mar, i s'eleva fins a una profunditat entre 3 i 10 m sota el nivell de l'aigua. L'última vegada que va entrar en erupció, el juny del 1995, va sorgir una illa d'uns 50 m d'altitud i de 500 m d'ample. L'illa temporal, formada de cendra volcànica, va desaparèixer amb les onades de l'oceà al cap de dos mesos.
La presència de Lateiki es va notar per primer cop el 1781 quan va sobrepassar el nivell del mar. El 1875 va ser explorat per la fragata britànica HMS Metis, d'on prové el nom. S'han registrat erupcions els anys 1851, 1852, 1858, 1878, 1886, 1894, 1967, 1979 i 1995. Com a mínim en cinc ocasions es va formar una illa (1851, 1858, 1967, 1979 i 1995).

## Referències

* ↑ «Metis Shoal (Tonga): Eruption builds new island». Global Volcanism Network Bulletin. Smithsonian Institution, v. 20, no. 6, 01-06-1995 [Consulta: 20 desembre 2010].
* ↑ «Metis Shoal: Eruptive History». Global Volcanism Program. Smithsonian Institution. Arxivat de l'original el 19 de setembre 2011. [Consulta: 20 desembre 2010].
* ↑ Crane, Ernest Arthur. The geography of Tonga: a study of environment, people and change. Wendy Crane, 1979, p. 13 [Consulta: 20 desembre 2010].
* ↑ Search, John. «Metis Shoal Volcano». Volcanoes Live. [Consulta: 20 desembre 2010].
# Joan de Cardona i de Pallars

Joan de Cardona i de Pallars (? - ?). Baró de Lloberola.

## Orígens familiars

Fill de Joan Ramon Folc de Cardona i de Beatriu de Pallars.

## Matrimoni i descendents

Es va casar amb Agraïda de Sacirera. Fills:
* Elisabet de Cardona i de Sacirera, baronessa de Lloberola. Es casà amb un fill de la família Pinós.
# Ctèsies d'Efes

Ctèsies o Ctèsias (en grec antic: Κτησίας, llatí: Ctesias) fou un escriptor de l'antiga Grècia natural d'Efes conegut solament per un passatge del De Fluviis atribuït a Plutarc en què es diu que va ser autor d'una obra intitulada Perseida (Περσηίς), que tractava sobre l'heroi Perseu.
Alguns autors moderns l'han volgut identificar amb Museu d'Efes, conegut solament per la Suda i Eudòxia Macrembolitissa, que li atribueixen un poema èpic en deu llibres intitulat també Perseida, però només es tracta d'una conjectura.

## Referències

* ↑ De Fluviis, 18.6.
* ↑ 2.Ctesias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 899
# Crossorhombus valderostratus

Crossorhombus valderostratus és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 14 cm de llargària total.

## Distribució geogràfica

Es troba des de les costes de Durban (Sud-àfrica) fins a les de Sri Lanka i l'Índia. També a les Filipines.

## Referències

* ↑ The Taxonomicon (anglès)
* 1 2 FishBase (anglès)
# Shan United Football Club

El Shan United Football Club (birmà ကမ္ဘောဇ ဘောလုံး အသင်း) és un club de futbol birmà de la ciutat de Taunggyi.

## Història

Va ser fundat l'any 2005 amb el nom Kangbawza FC. Estigué situat a Yangon fins al 2009. Representa l'Estat de Shan. El 2015 canvià el seu nom a Shan United FC.

## Palmarès

* Lliga Premier de Myanmar:
** 2007, 2008
* Lliga Nacional de Myanmar:
** 2017, 2019, 2020, 2022

## Referències

* ↑ «Soe Myat Min Signed for Record Salary» (en birmà). soccermyanmar.com, 12-04-2009. Arxivat de l'original el 2011-07-16. [Consulta: 14 maig 2009].
* ↑ «About Kanbawza Football Club». Kanbawza FC.

## Enllaços externs

* Web oficial
* First Eleven Journal Arxivat 2013-11-16 a Wayback Machine.
* Soccer Myanmar Arxivat 2015-11-19 a Wayback Machine.
# Gay Talese

Gay Talese (Ocean City, 7 de febrer del 1932) és un escriptor nord-americà de bestsellers. Des de l'any 1956 fins al 1965 va ser reporter del diari The New York Times. Després va treballar per diaris com Times, Esquire, The New Yorker o Harper's Magazine. Talese va definir, juntament amb Tom Wolfe, l'anomenat periodisme literari o "Nou periodisme". De tots els articles que va escriure, els més coneguts com el que va fer sobre Joe DiMaggio, Dean Martin i Frank Sinatra. L'article Frank Sinatra Has a Cold va ser nomenat com "la millor història Esquire que s'ha publicat mai".
Gay Talese ja destacava com a redactor des de petit. Va escriure el seu primer article amb quinze anys anomenat Swan Son. Va entrar en la universitat d'Alabama i allà va escriure un total de 311 articles i columnes per al Weekly Ocean City Sentinel-Ledger. Després d'alguns articles va ser ascendit i va crear una columna anomenada High School Highlights on se'l va considerar el nou Balzac.
Va finalitzar els seus estudis a la universitat d'Alabama i un cop graduat va entrar al New York Times com al "noi de la fotocopiadora". Més endavant, després d'estar una temporada en l'exèrcit fent servei militar, The New York Times li va demanar de tornar com a reporter i li va assignar les pàgines d'esports. Allà es va quedar com a reporter durant 10 anys. Després va començar a treballar com a reporter pel Times i més endavant pel Esquire on allà va poder començar a escriure del que realment volia. Li van donar llibertat i el primer article que va escriure va ser “New York/ New York“ al juliol de 1960.
Mentre treballava en els diaris més importants de la ciutat, Gay Talese anava escrivint llibres que relataven anècdotes i històries relacionades amb la seva vida. Històries sobre el seu primer treball, al The New York Times com a noi de la fotocopiadora, com dades dels seus orígens, una família d'immigrants italians que van arribar a Amèrica el 1922.

## Llibres

* The Voyeur's Motel (2016)
* The Silent Season of a Hero: The Sports Writing of Gay Talese (Walker & Co. 2010)
* A Writer's Life (2006)
* The Gay Talese Reader: Portraits and Encounters (2003)
* Writing Creative Nonfiction: The Literature of Reality (1995) co-author with Barbara Lounsberry
* Unto the Sons (1992)
* Thy Neighbor's Wife (1981)
* Honor Thy Father (1971)
* Fame and Obscurity (1970)
* The Kingdom and the Power (1969)
* The Bridge: The Building of the Verrazano-Narrows Bridge (1964)
* New York: A Serendipiter's Journey (1961)

## Referències

* ↑ Lacher-Feldman, Jessica. The University of Alabama Trivia Book (en anglès). Gibbs Smith, 2007, p. 47. ISBN 1588181162.

## Enllaços externs

* Web oficial (anglès)
# Pimelodella linami

Pimelodella linami és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 7,5 cm de llargària total.

## Distribució geogràfica

Es troba a Amèrica: conca del riu Orinoco a Veneçuela.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.